**Dyddiad cyhoeddi:** 25 Tachwedd 2024

**Cais Rhyddid Gwybodaeth 290/24**

**Rydych chi wedi gofyn y canlynol i ni...**

**O dan Ddeddf Rhyddid Gwybodaeth 2000, ysgrifennaf i ofyn am y canlynol:**

**1.    Lle bo’n bosibl, faint o arian a roddwyd ar gyfer cynlluniau rhannu beiciau a sgwteri ym mhob awdurdod lleol yn ystod y 6 blynedd diwethaf gyda’r manylion ar gyfer pob blwyddyn galendr. Dylai’r cyfnod hwn gynnwys (01/01/2018-01/01/2023) a lle bo hynny’n bosibl (01/01/2024-28/10/2024).**

**2.    Lle bo’n bosibl, faint o arian a roddwyd ar gyfer seilwaith beicio ym mhob awdurdod lleol yn ystod y 6 blynedd diwethaf gyda’r manylion ar gyfer pob blwyddyn galendr. Dylai’r cyfnod hwn gynnwys (01/01/2018-01/01/2023) a lle bo hynny’n bosibl (01/01/2024-28/10/2024).**

**3.    Lle bo’n bosibl, dadansoddiad o’r arian ar gyfer teithio llesol ym mhob awdurdod lleol yn ystod y 6 blynedd diwethaf gyda dadansoddiad ar gyfer pob blwyddyn galendr. Dylai’r cyfnod hwn gynnwys (01/01/2018-01/01/2023) a lle bo hynny’n bosibl (01/01/2024-28/10/2024).**

**YMATEB**

Mae TrC wedi bod yn gyfrifol am y Gronfa Teithio Llesol ar ran Llywodraeth Cymru er blwyddyn ariannol 2021-22 – felly darperir y ffigurau ar gyfer mis Ebrill 2021 tan heddiw yn unig; byddai angen gofyn i Lywodraeth Cymru am wybodaeth am flynyddoedd blaenorol. Mae hefyd yn werth nodi nad y Gronfa Teithio Llesol yw’r unig ffynhonnell ariannu a ddefnyddir ar gyfer seilwaith beicio a cherdded.

Cwestiwn 1

Gweler y ffigurau cyllid a ddyrannwyd mewn tabiau dethol sy’n ymwneud â’r Gronfa Teithio Llesol - sylwer nad y Gronfa Teithio Llesol yw’r unig ffynhonnell ariannu a ddefnyddir ar gyfer seilwaith beicio a cherdded.

Cwestiwn 2

Gweler y ffigurau cyllid a ddyrannwyd mewn tabiau dethol sy’n ymwneud â’r Gronfa Teithio Llesol - sylwer nad y Gronfa Teithio Llesol yw’r unig ffynhonnell ariannu a ddefnyddir ar gyfer seilwaith beicio a cherdded - mae'r ffigurau yn seiliedig ar swm y cyllid ar gyfer darparu seilwaith beicio (ac mae’n cynnwys cynlluniau cyd-ddefnyddio ar gyfer cerddwyr a beicwyr) – nid yw’r ffigurau’n cynnwys cynlluniau seilwaith cerdded yn unig na gweithgareddau craidd fel monitro a gwerthuso a hyrwyddo, na chostau datblygu cynlluniau.

Cwestiwn 3

TrC - Gweler y ffigurau cyllid a ddyrannwyd mewn tabiau dethol sy’n ymwneud â grantiau’r Gronfa Teithio Llesol a ddyfarnwyd i awdurdodau lleol - sylwer nad y Gronfa Teithio Llesol yw’r unig ffynhonnell ariannu a ddefnyddir ar gyfer seilwaith beicio a cherdded.

Gobeithio y bydd yr wybodaeth hon yn ddefnyddiol i chi.

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod chi’n dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu [freedomofinformation@tfw.wales](mailto:freedomofinformation@tfw.wales). Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon ar ganlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Cheshire, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: [https:/ico.org.uk/make-a-complaint/](https://ico.org.uk/make-a-complaint/)

Yr adran berthnasol i’w dewis fydd "Gwybodaeth Swyddogol neu Gyhoeddus".